               EURÓPSKA KOMISIA
            V Bruseli22. 8. 2018
            COM(2018) 601 final
            2018/0309(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v spoločnom výbore EÚ – CTC zriadenom Dohovorom o spoločnom tranzitnom režime z 20. mája 1987, pokiaľ ide o zmeny uvedeného dohovoru

               DÔVODOVÁ SPRÁVA

               1.PREDMET NÁVRHU

               •Dôvody a ciele návrhu

                  Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v spoločnom výbore EÚ – CTC
                     1
                   pre spoločný tranzitný režim (ďalej len „spoločný výbor“) v súvislosti s plánovaným prijatím rozhodnutia spoločného výboru, ktorým sa menia niektoré prílohy v dodatku III k Dohovoru o spoločnom tranzitnom režime
                     2
                   z 20. mája 1987 (ďalej len „dohovor“).

               2.KONTEXT NÁVRHU

               2.1.Dohovor o spoločnom tranzitnom režime

               Účelom dohovoru je uľahčiť prepravu tovaru medzi Európskou úniou a ostatnými krajinami, ktoré sú zmluvnými stranami dohovoru. Platnosť nadobudol 1. januára 1988.

               Európska únia je zmluvnou stranou dohovoru.

               Krajiny, ktoré sú zmluvnými stranami dohovoru, ale nie sú členmi Únie, sa v dohovore uvádzajú ako krajiny spoločného tranzitného režimu.

               2.2.Spoločný výbor

                  Spoločný výbor má za úlohu spravovať dohovor a zaistiť jeho riadne vykonávanie. Prostredníctvom rozhodnutí výbor prijíma zmeny dodatkov k dohovoru.

                  Rozhodnutia spoločného výboru prijímajú zmluvné strany na základe vzájomnej dohody.

               2.3.Pripravovaný akt spoločného výboru

               Spojené kráľovstvo Veľkej Británie a Severného Írska (ďalej len „Spojené kráľovstvo“) ako členský štát Európskej únie uplatňuje dohovor od nadobudnutia jeho platnosti v roku 1988. Keď však Spojené kráľovstvo vystúpi z Európskej únie, dohovor sa naň automaticky prestane uplatňovať. Ak chce preto Spojené kráľovstvo využívať spoločný tranzitný režim pre prepravu tovaru medzi zmluvnými stranami a Spojeným kráľovstvom aj po vystúpení z Európskej únie, musí k dohovoru pristúpiť ako samostatná zmluvná strana.

               Ak prechodné opatrenia dohodnuté medzi vyjednávačmi EÚ a Spojeného kráľovstva nadobudnú platnosť ako súčasť dohody o vystúpení, o ktorej sa v súčasnosti rokuje podľa článku 50 Zmluvy o Európskej únii, medzinárodné dohody, ktorých je Únia zmluvnou stranou, vrátane dohovoru, sa budú uplatňovať na Spojené kráľovstvo a na jeho území od dátumu vystúpenia do 31. decembra 2020. Pristúpenie Spojeného kráľovstva k dohovoru bude preto účinné len v takej situácii, a to odo dňa, keď sa právo Únie (vrátane tohto dohovoru) prestane uplatňovať na Spojené kráľovstvo a na jeho území.

               Pristúpenie Spojeného kráľovstva k dohovoru by si vyžadovalo úpravy záručných listín, v ktorých sa uvádzajú zmluvné strany dohovoru. Názov „Spojené kráľovstvo“ sa vypustí z časti určenej pre členské štáty Únie a umiestni sa do časti určenej pre krajiny spoločného tranzitného režimu.

               Komisia sa vyzýva, aby súčasný návrh rozhodnutia prijala a postúpila ho Rade.

               Rozhodnutie spoločného výboru, ktorým sa mení dohovor, sa stane pre zmluvné strany záväzným v súlade s článkom 3 uvedeného rozhodnutia, v ktorom sa stanovuje, že nadobudne účinnosť dňom, keď pristúpenie Spojeného kráľovstva k dohovoru ako samostatnej zmluvnej strany nadobudne účinnosť, s výhradou pristúpenia Spojeného kráľovstva k dohovoru.

               V súlade s článkom 15 ods. 3 dohovoru musia zmluvné strany rozhodnutia, ktorými sa mení dohovor, uviesť do účinnosti v súlade so svojimi vlastnými právnymi predpismi.

               3.POZÍCIA, KTORÁ SA MÁ PRIJAŤ V MENE ÚNIE

                  Navrhovanou pozíciou je zmeniť prílohy v dodatku III k dohovoru, ktoré sa týkajú Spojeného kráľovstva ako členského štátu Únie, s cieľom zohľadniť skutočnosť, že Spojené kráľovstvo je od nadobudnutia účinnosti jeho pristúpenia k dohovoru samostatnou zmluvnou stranou. Zmeny majú preto technickú povahu.

                  Navrhovaná pozícia je v súlade so spoločnou obchodnou politikou.

               4.PRÁVNY ZÁKLAD

               4.1.Procesnoprávne aspekty

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Článkom 15 ods. 3 písm. a) dohovoru sa stanovuje, že spoločný výbor prijíma rozhodnutia o zmenách dodatkov k dohovoru.

               4.1.2.Uplatnenie na tento prípad

               Spoločný výbor je orgán zriadený dohodou – konkrétne Dohovorom o spoločnom tranzitnom režime.

               Rozhodnutie, ktoré má spoločný výbor prijať, predstavuje akt s právnym účinkom. Uvedené rozhodnutie bude podľa medzinárodného práva záväzné v súlade s článkom 20 dohovoru.

               Hoci v období, keď spoločný výbor o týchto zmenách dodatkov rozhodne, Spojené kráľovstvo treťou krajinou nebude, je potrebné pripraviť technické úpravy dodatkov tak, aby sa mohli začať uplatňovať hneď po tom, ako sa Spojené kráľovstvo stane samostatnou zmluvnou stranou.

               Pripravovaným aktom sa inštitucionálny rámec dohovoru nedopĺňa ani nemení.

               Procesnoprávnym základom navrhovaných rozhodnutí je preto článok 218 ods. 9 ZFEÚ.

               4.2.Hmotnoprávny základ

                  Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

                  Cieľom zmien dodatkov k dohovoru so zreteľom na pristúpenie Spojeného kráľovstva k dohovoru je zabezpečiť účinné postupy na hraničných priechodoch. Hlavný cieľ a obsah plánovaného aktu sa preto týkajú spoločnej obchodnej politiky.

                  Hmotnoprávnym základom navrhovaného rozhodnutia je preto článok 207 ZFEÚ.

               4.3.Závery

                  Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               2018/0309 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v spoločnom výbore EÚ – CTC zriadenom Dohovorom o spoločnom tranzitnom režime z 20. mája 1987, pokiaľ ide o zmeny uvedeného dohovoru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohovor o spoločnom tranzitnom režime
                  3
                (ďalej len „dohovor“) medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou bol uzatvorený 20. mája 1987 a platnosť nadobudol 1. januára 1988.

               (2)Spojené kráľovstvo Veľkej Británie a Severného Írska (ďalej len „Spojené kráľovstvo“) vyjadrilo svoje želanie pristúpiť k dohovoru ako samostatná zmluvná strana odo dňa, keď sa dohovor prestane uplatňovať na Spojené kráľovstvo a na jeho území.

               (3)Pristúpenie Spojeného kráľovstva k dohovoru ako samostatnej zmluvnej strany si bude vyžadovať primerané úpravy záručných listín uvedených ako vzory v určitých prílohách k dodatku III k dohovoru s cieľom vypustiť odkaz na Spojené kráľovstvo ako členský štát Európskej únie a doplniť odkaz na Spojené kráľovstvo ako krajinu spoločného tranzitného režimu.

               (4)Podľa článku 15 ods. 3 písm. a) dohovoru môže spoločný výbor zriadený uvedeným dohovorom prijímať rozhodnutím zmeny dodatkov k dohovoru. Je vhodné stanoviť pozíciu, ktorá sa má prijať v mene Únie v spoločnom výbore, keďže rozhodnutie zmeniť dohovor bude pre Úniu záväzným.

               (5)Dohovor zabezpečuje účinné postupy prekračovania hraníc na účely obchodu medzi zmluvnými stranami.

               (6)Keďže sa rozhodnutím spoločného výboru dohovor zmení, je vhodné uverejniť ho po prijatí v Úradnom vestníku Európskej únie,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v spoločnom výbore EÚ – CTC zriadenom Dohovorom o spoločnom tranzitnom režime z 20. mája 1987, pokiaľ ide o zmeny dodatkov k uvedenému dohovoru, je založená na návrhu aktu uvedeného spoločného výboru pripojenom k tomuto rozhodnutiu.

               Článok 2

               Rozhodnutie spoločného výboru EÚ – CTC sa po jeho prijatí uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Krajiny spoločného tranzitného režimu.

                     (2)

                        Ú. v. ES L 226, 13.8.1987, s. 2.

                     (3)

                        Ú. v. ES L 226, 13.8.1987, s. 2.

    ---documentbreak---

               EURÓPSKA KOMISIA
            V Bruseli22. 8. 2018
            COM(2018) 601 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v spoločnom výbore EÚ – CTC zriadenom Dohovorom o spoločnom tranzitnom režime z 20. mája 1987, pokiaľ ide o zmeny uvedeného dohovoru

               Návrh rozhodnutia č. .../2018 spoločného výboru EÚ – CTC zriadeného Dohovorom o spoločnom tranzitnom režime z 20. mája 1987

               z ……2018,

               ktorým sa tento dohovor mení

               SPOLOČNÝ VÝBOR EÚ – CTC

               so zreteľom na Dohovor o spoločnom tranzitnom režime z 20. mája 1987, a najmä na jeho článok 15 ods. 3 písm. a),

               keďže:

               (1)Článkom 15 ods. 3 písm. a) Dohovoru o spoločnom tranzitnom režime z 20. mája 1987
                  1
                (ďalej len „dohovor“) sa spoločný výbor zriadený uvedeným dohovorom (ďalej len „spoločný výbor“) splnomocňuje prijímať rozhodnutia o zmenách dodatkov k dohovoru.

               (2)Spojené kráľovstvo Veľkej Británie a Severného Írska (ďalej len „Spojené kráľovstvo“) vyjadrilo svoje želanie pristúpiť k dohovoru ako samostatná zmluvná strana, k čomu bolo vyzvané na základe rozhodnutia č. ... /2018 z … 2018.

               (3)Mali by sa preto upraviť tlačivá vzťahujúce sa na záruky, v ktorých by sa malo vypustiť Spojené kráľovstvo ako členský štát Únie a vložiť Spojené kráľovstvo ako krajina spoločného tranzitného režimu.

               (4)S cieľom umožniť používanie tlačív vzťahujúcich sa na záruky, ktoré boli vytlačené v súlade s kritériami platnými pred dátumom nadobudnutia účinnosti pristúpenia Spojeného kráľovstva k dohovoru ako samostatnej zmluvnej strany, by sa malo zaviesť prechodné obdobie, počas ktorého sa tieto vytlačené tlačivá budú môcť po určitých úpravách naďalej používať.

               (5)Nadobudnutie účinnosti tohto rozhodnutia by sa malo viazať na dátum, keď pristúpenie Spojeného kráľovstva k dohovoru ako samostatnej zmluvnej strany nadobudne účinnosť, s výhradou nadobudnutia účinnosti pristúpenia Spojeného kráľovstva k dohovoru.

               (6)Dohovor by sa mal preto zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Dodatok III k Dohovoru o spoločnom tranzitnom režime z 20. mája 1987 (ďalej len „dohovor“) sa mení v súlade s prílohou k tomuto rozhodnutiu.

               Článok 2

               Tlačivá vzťahujúce sa na záruky v prílohách C1 až C6 k dodatku III k dohovoru sa v znení platnom v deň pred nadobudnutím účinnosti tohto rozhodnutia môžu naďalej používať s výhradou nevyhnutných geografických úprav počas jedného roka od nadobudnutia účinnosti tohto rozhodnutia.

               Článok 3

               Toto rozhodnutie nadobúda účinnosť s výhradou nadobudnutia účinnosti a v deň nadobudnutia účinnosti pristúpenia Spojeného kráľovstva k dohovoru ako samostatnej zmluvnej strany.

               V Bruseli ………. 2018

                     Za spoločný výbor

                     predseda

                     Philip Kermode

               Dodatok III k Dohovoru o spoločnom tranzitnom režime z 20. mája 1987 sa mení takto:

               1. Príloha C1 sa nahrádza takto:

               „PRÍLOHA C1

               ZÁVÄZOK RUČITEĽA – JEDNOTLIVÁ ZÁRUKA

               I. Záväzok ručiteľa

               1. Podpísaný(-á)
                  21

               …………………………………………………………………………………………………..…………………………………………………………………………………………………..

               s bydliskom (so sídlom) v/vo
                  32

               …………………………………………………………………………………………………... ……….…………………………………………………………………………………………...

               poskytuje týmto spoločne a nerozdielne ručenie na úrade prijímania záruk

               …………………………………………………………………………………………………...

               do výšky najviac

               …………………………………………………………………………………………………...

               v prospech Európskej únie (ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Helénska republika, Chorvátska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo), ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Srbskej republiky, Švajčiarskej konfederácie, Tureckej republiky, Spojeného kráľovstva Veľkej Británie a Severného Írska
                  43, Andorrského kniežatstva a Sanmarínskej republiky
                  54, za každú sumu, za zaplatenie ktorej osoba poskytujúca túto záruku
                  65:

               …………………………………………………………………………………………………..

               je alebo môže byť zodpovedná vo vzťahu k uvedeným krajinám a ktorá predstavuje dlh v podobe cla a iných poplatkov
                  76 uplatňovaných na tovar, ktorého opis sa uvádza ďalej, na ktorý sa vzťahuje táto colná operácia
                  87:

               …………………………………………………………………………………………………...

               …………………………………………………………………………………………………...

               Opis tovaru: ……………………………………………………………………………...

               …………………………………………………………………………………………………...

               …………………………………………………………………………………………………..

               …………………………………………………………………………………………………..

               2. Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti colných orgánov, že osobitný režim iný než colný režim konečné použitie bol ukončený, colný dohľad nad tovarom na konečné použitie alebo dočasné uskladnenie sa riadne skončili, alebo v prípade operácií iných než osobitné režimy a dočasné uskladnenie, že situácia tovaru bola regularizovaná.

               Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.

               3. Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, ktorý vznikol počas colnej operácie, na ktorú sa vzťahuje tento záväzok a ktorá začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.

               4. Podpísaný(-á) poskytne na účely tohto záväzku svoju adresu na doručovanie v každej z ostatných krajín uvedených v bode 1
                  98 :

                        Krajina

                        Priezvisko a krstné meno alebo názov podniku a úplná adresa

               Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.

               Podpísaný(-á) uznáva právomoc príslušných súdov tých miest, kde má adresu na doručovanie.

               Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že o tom bude vopred informovať colný úrad prijímania záruk.

               V/vo…………………………dňa…………………………………………………………….

               …………………………………………………………………………………………………..

               (podpis)
                  109

               II. Schválenie colným úradom prijímania záruk

               Colný úrad prijímania záruk…………………………………………………………………..

               ………………………………………………………………………………………………

               …………………………………………………………………………………………………..

               Záväzok ručiteľa schválený dňa …na zabezpečenie colnej operácie vykonanej na základe colného vyhlásenia/vyhlásenia na dočasné uskladnenie

               č. …………………………..z …………………………………………………………….....

               ……………………………………………………………………………………………
                  1110

                  (pečiatka a podpis)“

               2. Príloha C2 sa nahrádza takto:

               „PRÍLOHA C2

               ZÁVÄZOK RUČITEĽA – JEDNOTLIVÁ ZÁRUKA VO FORME ZÁRUČNÝCH DOKLADOV

               I. Záväzok ručiteľa

               1. Podpísaný(-á)
                  121

               …………………………………………………………………………………………………..

               …………………………………………………………………………………………………..

               s bydliskom (so sídlom) v/vo
                  132

               …………………………………………………………………………………………………..

               …………………………………………………………………………………………………..

               poskytuje týmto spoločne a nerozdielne ručenie na úrade prijímania záruk

               …………………………………………………………………………………………………...

               v prospech Európskej únie (ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Helénska republika, Chorvátska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarská republika, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo), ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Srbskej republiky, Švajčiarskej konfederácie, Tureckej republiky, Spojeného kráľovstva Veľkej Británie a Severného Írska, Andorrského kniežatstva a Sanmarínskej republiky
                  143, za každú sumu, za zaplatenie ktorej držiteľ colného režimu je alebo môže byť zodpovedný voči uvedeným krajinám, ktorá predstavuje dlh vo forme cla a iných poplatkov splatných v súvislosti s dovozom alebo vývozom tovaru umiestneného do colného režimu tranzit Únie alebo spoločného tranzitného režimu, na ktorý sa podpísaný(-á) zaviazal(-a) vydať jednotlivé záručné doklady do výšky najviac 10 000 EUR na záručný doklad.

               2. Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy do výšky 10 000 EUR na jednotlivý záručný doklad, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti príslušných orgánov, že daná operácia bola ukončená.

               Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.

               3. Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, ktorý vznikol počas colnej operácie v tranzite Únie alebo v spoločnom tranzitnom režime, na ktorú sa vzťahuje tento záväzok a ktorá začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.

               4. Podpísaný(-á) poskytne na účely tohto záväzku svoju adresu na doručovanie v každej z ostatných krajín uvedených v bode 1
                  154.

                        Krajina

                        Priezvisko a krstné meno alebo názov podniku a úplná adresa

               Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.

               Podpísaný(-á) uznáva právomoc príslušných súdov tých miest, kde má adresu na doručovanie.

               Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že o tom bude vopred informovať colný úrad prijímania záruk.

               V/vo ………………………………………………………………………………………….

               dňa……………………………………………………………………………………………….

               ………………………………………………………………………………………………….

                     (podpis)
                  165

               II. Schválenie colným úradom prijímania záruk

               Colný úrad prijímania záruk

               …………………………………………………………………………………………………

               ………………………………………………………………………………………………….

               Záväzok ručiteľa schválený dňa…………………………………………………………..

               …………………………………………………………………………………………………..

                  (pečiatka a podpis)“

               3. Príloha C4 sa nahrádza takto:

               „PRÍLOHA C4

               ZÁVÄZOK RUČITEĽA – CELKOVÁ ZÁRUKA

               I.
                     Záväzok ručiteľa

               1.
                     1. Podpísaný(-á)
                  171

               …………………………………………………………………………………………...

               …………………………………………………………………………………………...

               s bydliskom (so sídlom) v/vo
                  182

               …………………………………………………………………………………………...

               …………………………………………………………………………………………...

               poskytuje týmto spoločne a nerozdielne ručenie na úrade prijímania záruk

               …………………………………………………………………………………………...

               do výšky najviac…………………………………………………………….

               v prospech Európskej únie (ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Chorvátska republika, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika a Švédske kráľovstvo), ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Srbskej republiky, Švajčiarskej konfederácie, Tureckej republiky, Spojeného kráľovstva Veľkej Británie a Severného Írska
                  193, Andorrského kniežatstva a Sanmarínskej republiky
                  204,

               za každú sumu, za zaplatenie ktorej osoba poskytujúca túto záruku
                  215…………………………………….. alebo môže byť zodpovedná vo vzťahu k uvedeným krajinám a ktorá predstavuje dlh v podobe cla a iných poplatkov
                  226, ktoré môžu vzniknúť alebo vznikli v súvislosti s tovarom, na ktorý sa vzťahujú colné operácie uvedené v bode 1a a/alebo 1b.

               Maximálna suma záruky sa skladá zo sumy:

               ……………………………………………………………………………………….

               a)
                     ktorá predstavuje 100/50/30 %
                  237 časti referenčnej sumy zodpovedajúcej sume colných dlhov a iných poplatkov, ktoré môžu vzniknúť, a rovnajúcej sa súčtu súm uvedených v bode 1a

               a

               ……………………………………………………………………………………….

               b)
                     ktorá predstavuje 100/30 % 7 časti referenčnej sumy zodpovedajúcej sume colných dlhov a iných poplatkov, ktoré vznikli, a rovnajúcej sa súčtu súm uvedených v bode 1b.

               1a.
                     Sumy tvoriace súčasť referenčnej sumy zodpovedajúcej sume colných dlhov a prípadne iných poplatkov, ktoré môžu vzniknúť, sa uvádzajú ďalej pre každý z uvedených účelov
                  248:

               a)
                     dočasné uskladnenie – …;

               b)
                     colný režim tranzit Únie/spoločný tranzitný režim – ...;

               c)
                     colný režim colné uskladňovanie – …;

               d)
                     colný režim dočasné použitie s úplným oslobodením od dovozného cla – …;

               e)
                     colný režim aktívny zušľachťovací styk – …;

               f)
                     colný režim konečné použitie – …;

               g)
                     ak iná colná operácia – špecifikujte druh – ….

               1b.
                     Sumy tvoriace súčasť referenčnej sumy zodpovedajúcej sume colných dlhov a prípadne iných poplatkov, ktoré vznikli, sa uvádzajú ďalej pre každý z uvedených účelov8:

               a)
                     prepustenie do voľného obehu na základe štandardného colného vyhlásenia bez odkladu platby – …;

               b)
                     prepustenie do voľného obehu na základe štandardného colného vyhlásenia s odkladom platby – …;

               c)
                     prepustenie do voľného obehu na základe colného vyhlásenia podaného v súlade s článkom 166 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie – …;

               d)
                     prepustenie do voľného obehu na základe colného vyhlásenia podaného v súlade s článkom 182 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie – …;

               e)
                     colný režim dočasné použitie s čiastočným oslobodením od dovozného cla – …;

               f)
                     colný režim konečné použitie – …
                  259.;

               g)
                     ak iná colná operácia – špecifikujte druh – ….

               2.
                     Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy do výšky uvedenej maximálnej sumy, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti colných orgánov, že osobitný režim iný než colný režim konečné použitie bol ukončený, colný dohľad nad tovarom na konečné použitie alebo dočasné uskladnenie sa riadne skončili, alebo v prípade operácií iných než osobitné režimy, že situácia tovaru bola regularizovaná.

               Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.

               Táto suma sa nemôže znižovať o žiadne sumy už zaplatené na základe tohto záväzku, s výnimkou prípadu, keď je podpísaný(-á) vyzvaný(-á) zaplatiť dlh, ktorý vznikol počas colnej operácie, ktorá sa začala pred doručením predchádzajúcej žiadosti o zaplatenie alebo v lehote 30 dní po doručení takejto žiadosti.

               3.
                     Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, vzniknutého počas colnej operácie, na ktorú sa vzťahuje tento záväzok a ktorá sa začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.

               4.
                     Podpísaný(-á) poskytne na účely tohto záväzku svoju adresu na doručovanie
                  2610 v každej z ostatných krajín uvedených v bode 1.

                        Krajina

                        Priezvisko a krstné meno alebo názov podniku a úplná adresa

               Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.

               Podpísaný(-á) uznáva právomoc príslušných súdov tých miest, kde má adresu na doručovanie.

               Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že o tom bude vopred informovať colný úrad prijímania záruk.

               V/vo …………………………………………………………………………………………

               dňa ………………………………..…………………………….………………………………..

               …………………………………………………………………………………………………...

               (podpis)
                  2711

               II.
                     Schválenie colným úradom prijímania záruk

               Colný úrad prijímania záruk

               ………………………………………………………………………………………………

               Záväzok ručiteľa prijatý dňa

               ………………………………………………………………………………………………..

               …………………………………………………………………….

                  (pečiatka a podpis)“

               4. V bode 7 prílohy C5 sa medzi slová „Turecko“ a „Andorra(*)“ vkladajú slová „Spojené kráľovstvo“.

               5. V bode 6 prílohy C6 sa medzi slová „Turecko“ a „Andorra(*)“ vkladajú slová „Spojené kráľovstvo“.

                     (1)

                        Ú. v. ES L 226, 13.8.1987, s. 2.

                     (2)
                  1
                        Priezvisko a krstné meno alebo názov podniku.

                     (3)
                  2
                        Úplná adresa.

                     (4)
                  3
                        Prečiarknite názov štátu, prípadne štátov, na území ktorého (ktorých) sa záruka nesmie použiť.

                     (5)
                  4
                        Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.

                     (6)
                  5
                        Priezvisko a krstné meno alebo názov podniku a úplná adresa osoby, ktorá poskytuje záruku.

                     (7)
                  6
                        Uplatňuje sa, pokiaľ ide o poplatky splatné v súvislosti s dovozom alebo vývozom daného tovaru, keď sa záruka používa na účely umiestnenia tovaru do colného režimu tranzit Únie/spoločného tranzitného režimu, alebo keď sa môže použiť vo viac ako jednom členskom štáte.

                     (8)
                  7
                        Uveďte jednu z týchto colných operácií:
                        a) dočasné uskladnenie;
                        b) colný režim tranzit Únie/spoločný tranzitný režim;
                        c) colný režim colné uskladňovanie;
                        d) colný režim dočasné použitie s úplným oslobodením od dovozného cla;
                        e) colný režim zušľachťovací styk;
                        f) colný režim konečné použitie;
                        g) prepustenie do voľného obehu na základe štandardného colného vyhlásenia bez odkladu platby;
                        h) prepustenie do voľného obehu na základe štandardného colného vyhlásenia s odkladom platby;
                        i) prepustenie do voľného obehu na základe colného vyhlásenia podaného v súlade s článkom 166 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1);
                        j) prepustenie do voľného obehu na základe colného vyhlásenia podaného v súlade s článkom 182 nariadenia (EÚ) č. 952/2013;
                        k) colný režim dočasné použitie s čiastočným oslobodením od dovozného cla;
                        l) ak iná colná operácia – špecifikujte druh.

                     (9)
                  8
                        Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.

                     (10)
                  9
                        Osoba podpisujúca tento doklad musí pred podpisom vlastnoručne napísať: „Záruka na sumu vo výške …“, pričom sumu vypíše slovom.

                     (11)
                  10
                        Vypĺňa colný úrad, kde sa tovar umiestnil do colného režimu alebo kde bol dočasne uskladnený.

                     (12)
                  1
                        Priezvisko a krstné meno alebo názov podniku.

                     (13)
                  2
                        Úplná adresa.

                     (14)
                  3
                        Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.

                     (15)
                  4
                        Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.

                     (16)
                  5
                        Podpisovateľ musí pred svojím podpisom vlastnoručne uviesť: „Platí ako záručný doklad“.

                     (17)
                  1
                        Priezvisko a krstné meno alebo názov podniku.

                     (18)
                  2
                        Úplná adresa.

                     (19)
                  3
                        Prečiarknite názov krajiny, prípadne krajín, na území ktorého/ktorých sa záruka nesmie použiť.

                     (20)
                  4
                        Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.

                     (21)
                  5
                        Priezvisko a krstné meno alebo názov podniku a úplná adresa osoby, ktorá poskytuje záruku.

                     (22)
                  6
                        Uplatňuje sa, pokiaľ ide o ostatné poplatky splatné v súvislosti s dovozom alebo vývozom daného tovaru, keď sa záruka používa na účely umiestnenia tovaru do colného režimu tranzit Únie/spoločného tranzitného režimu alebo keď sa môže použiť vo viac ako jednom členskom štáte alebo jednej zmluvnej strane.

                     (23)
                  7
                        Nehodiace sa prečiarknite.

                     (24)
                  8
                        Iné režimy ako spoločný tranzitný režim sa uplatňujú výlučne v Únii.

                     (25)
                  9.
                        Pre sumy uvedené v colnom vyhlásení na colný režim konečné použitie.

                     (26)
                  10
                        Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.

                     (27)
                  11
                        Osoba podpisujúca tento doklad musí pred podpisom vlastnoručne napísať: „Záruka na sumu vo výške …“, pričom sumu vypíše slovom.


               EURÓPSKA KOMISIA
            V Bruseli31. 8. 2018
            COM(2018) 605 final
            2018/0315(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v pracovnej skupine pre colné otázky týkajúce sa dopravy v rámci Európskej hospodárskej komisie Organizácie spojených národov a vo Výbore pre vnútrozemskú dopravu v súvislosti s plánovaným prijatím nového Dohovoru o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie v pracovnej skupine pre colné otázky týkajúce sa dopravy v rámci Európskej hospodárskej komisie Organizácie spojených národov (EHK OSN), a prípadne vo Výbore pre vnútrozemskú dopravu v rámci Európskej hospodárskej komisie Organizácie spojených národov v súvislosti s plánovaným prijatím nového Dohovoru o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici.

               2.Kontext návrhu

               2.1.Dohovor o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici

               Návrh Dohovoru o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici („návrh dohovoru“) iniciovala Organizácia pre spoluprácu železníc (OSŽD), do ktorej patrí deväť členských štátov Únie (Bulharsko, Česká republika, Slovensko, Poľsko, Litva, Lotyšsko, Maďarsko, Estónsko a Rumunsko) a Európskej hospodárskej komisii Organizácie spojených národov ho postúpila vláda Ruskej federácie.

               V platnosti už je dohovor s podobným rozsahom pôsobnosti, Medzinárodný dohovor o zjednodušení postupov prekračovania hraníc, pokiaľ ide o cestujúcich a batožinu prepravovaných po železnici z roku 1952, ktorých zmluvnými stranami je osem členských štátov Únie (Belgicko, Francúzsko, Holandsko, Luxembursko, Portugalsko, Rakúsko, Švédsko a Taliansko
                  1
               ). Z dôvodu rôznych právnych a procedurálnych problémov nebolo možné tento dohovor zmeniť na účely jeho modernizácie. Členské krajiny Organizácie pre spoluprácu železníc sú navyše skôr za to, aby sa namiesto pristúpenia k zastaranému dohovoru z roku 1952 v tejto oblasti vypracoval nový dohovor.

               Navrhovaný dohovor sa týka troch významných oblastí politiky Únie: železníc, ciel a acquis Únie v oblasti riadenia hraníc. Jeho účelom je zrýchliť a zjednodušiť hraničné kontroly osobných vlakov. Hlavnými novými prvkami navrhovaného dohovoru sú spoločné koordinované kontroly na hraniciach namiesto dvoch alebo viacerých po sebe nasledujúcich kontrol na oboch stranách hranice; kontroly v idúcich vlakoch, ak to časové harmonogramy a zastávky vlakov umožňujú, a schválenie podrobností spolupráce prostredníctvom dvojstranných alebo viacstranných dohôd. Tento návrh sa týka oblasti politiky Únie, ktorou je riadenie hraníc. Na aspekt dvoch ďalších oblastí politiky Únie, ktorými sú železnice a clá, sa bude vzťahovať samostatný návrh.

               2.2.Pracovná skupina EHK OSN pre colné otázky týkajúce sa dopravy

               Pracovná skupina pre colné otázky týkajúce sa dopravy koná v rámci politík Európskej hospodárskej komisie Organizácie Spojených národov a podlieha všeobecnému dohľadu Výboru pre vnútrozemskú dopravu. Úlohou pracovnej skupiny je iniciovať a realizovať opatrenia zamerané na harmonizáciu a zjednodušenie nariadení, predpisov a dokumentácie týkajúcich sa postupov pri prekračovaní hraníc pre rôzne druhy vnútrozemskej dopravy.

               Únia je zastúpená v pracovnej skupine, ktorej členmi s hlasovacím právom sú všetky členské štáty Únie.

               2.3.Pripravovaný akt pracovnej skupiny pre colné otázky týkajúce sa dopravy

               Pracovná skupina pre colné otázky týkajúce sa dopravy v roku 2018 zasadne v týchto dňoch: 12. až 14. júna a 16. až 19. októbra. Na jednom z týchto zasadnutí má pracovná skupina prijať rozhodnutie o schválení navrhovaného dohovoru a jeho postúpení na formálne schválenie Výboru pre vnútrozemskú dopravu, ktorý zasadá raz za rok vo februári.

               Pripravovaný akt sa stane záväzným pre zmluvné strany v súlade s článkom 22 navrhovaného dohovoru, v ktorom sa stanovuje: „1. Tento dohovor nadobúda platnosť po uplynutí troch mesiacov odo dňa, keď päť štátov uloží svoje ratifikačné listiny, listiny o prijatí, schválení alebo listiny o pristúpení. 2. Pre každý štát, ktorý ratifikuje, prijíma alebo schvaľuje tento dohovor alebo k nemu pristupuje po uložení piatej listiny o ratifikácii, prijatí, schválení alebo pristúpení, nadobúda dohovor platnosť tri mesiace po tom, ako daný štát uložil svoju listinu o ratifikácii, prijatí, schválení alebo pristúpení“.

               3.Pozícia, ktorá sa má prijať v mene Únie

               3.1.Pozícia Únie

               Únia podporuje ciele navrhovaného dohovoru a koncepciu zjednodušenia osobnej železničnej dopravy, nezistila však, že by navrhovaný dohovor mal pre Úniu alebo jej členské štáty pridanú hodnotu alebo prinášal výhody. Návrhom nového dohovoru by sa existujúce dvojstranné alebo viacstranné dohody nestali redundantnými a zrejme by sa ním ani nezjednodušili nové dvojstranné alebo viacstranné dohody, keďže návrh dohovoru neobsahuje vzor takýchto dohôd. Mnohé ustanovenia navrhovaného dohovoru majú nezáväzný charakter a nedajú sa vykonávať bez osobitných dohôd medzi dotknutými stranami. Jedinou funkciou, ktorú by zatiaľ navrhovaný dohovor mohol plniť, by bolo slúžiť ako referencia pre uzavretie budúcich viacstranných a dvojstranných dohôd.

               Z hľadiska acquis EÚ v oblasti riadenia hraníc neprináša navrhovaný dohovor v jeho súčasnej podobe pre EÚ a jej členské štáty žiadne nové či užitočné nástroje, a preto nemá pre ne žiadnu pridanú hodnotu. Okrem toho obsahuje niekoľko ustanovení, ktoré sú z hľadiska acquis EÚ problematické a ktoré by sa mali zmeniť, ak by Únia alebo jej členské štáty v budúcnosti chceli k návrhu dohovoru pristúpiť. Napríklad v článku 6 návrhu dohovoru by sa malo objasniť, že od hraničných kontrol nemožno upustiť na základe mnohostranných alebo dvojstranných dohôd medzi štátmi: keďže sa pri prekračovaní vonkajších hraníc EÚ uplatňuje Kódex schengenských hraníc, môžu medzinárodné dohody regulovať len to, ako sa kontroly vykonávajú, nesmú však zasahovať do podstaty takýchto kontrol.

               Z inštitucionálneho hľadiska Únie sa navrhovaný dohovor týka záležitostí, ktoré patria do oblasti výlučných a spoločných právomocí Únie. Členské štáty nemôžu k častiam navrhovaného dohovoru, ktoré patria do oblasti výlučnej právomoci Únie, pristúpiť samostatne. Do návrhu dohovoru sa malo v súlade so všeobecnou líniou inštitucionálnej politiky začleniť ustanovenie týkajúce sa účasti Únie ako organizácie regionálnej hospodárskej integrácie, aby sa Únii umožnilo pristúpiť k dohovoru.

               Hoci sa zdá, že Únia nemá dôvody k navrhovanému dohovoru pristúpiť, v súlade s jej všeobecnou politikou o inštitucionálnych aspektoch by každý nový medzinárodný dohovor mal obsahovať doložku umožňujúcu účasť organizácií regionálnej hospodárskej integrácie.

               Výbor pre vnútrozemskú dopravu Európskej hospodárskej komisie Organizácie spojených národov môže na svojom 81. zasadnutí vo februári 2019 alebo na nasledujúcom zasadnutí, po schválení návrhu dohovoru pracovnou skupinou pre colné otázky týkajúce sa dopravy, hlasovať o prijatí dohovoru a požiadať sekretariát o jeho postúpenie generálnemu tajomníkovi Organizácie spojených národov ako depozitárovi. Je preto dôležité stanoviť pozíciu Únie, aby mohla na takúto možnú situáciu reagovať. V záležitostiach výlučnej právomoci bude za Úniu hlasovať Komisia.

                  Počas prípravy navrhovaného dohovoru prebiehali konzultácie s celým radom odborníkov z verejného i súkromného sektora.

               Konzultácie s členskými štátmi sa konali v rámci zasadnutí Výboru pre colné právne predpisy (koordinácia Ženeva), z toho jedno sa uskutočnilo za účasti odborníkov z Výboru pre jednotný európsky železničný priestor, radcov pre spravodlivosť a vnútorné veci, atašé pre oblasť dopravy a zástupcov z generálneho riaditeľstva Komisie pre mobilitu a dopravu a pre migráciu a vnútorné záležitosti (23. 1. 2017). Konzultácie sa uskutočnili aj so skupinou colných expertov.

               Ďalšie konzultácie sa uskutočnili počas zasadnutí pracovnej skupiny pre colné otázky týkajúce sa dopravy a pracovnej skupiny pre železničnú dopravu Európskej hospodárskej komisie Organizácie spojených národov.

               Diskusiám na príslušných fórach Európskej hospodárskej komisie Organizácie spojených národov, na ktorých sa zúčastnilo buď generálne riaditeľstvo Komisie zodpovedné za dane a colnú úniu alebo generálne riaditeľstvo zodpovedné za mobilitu a dopravu, predchádzali koordinačné činnosti medzi uvedenými generálnymi riaditeľstvami a generálnym riaditeľstvom zodpovedným za migráciu a vnútorné záležitosti, keďže návrh dohovoru sa týka oblastí politiky patriacich do právomocí všetkých týchto troch generálnych riaditeľstiev.

               Z internej koordinácie, ako aj zo spoločných diskusií s členskými štátmi v rámci výboru pre colné predpisy a s colnými expertmi zreteľne vyplynulo, že pre členské štáty Únie ani Úniu samotnú nemá pristúpenie k návrhu dohovoru žiaden význam, keďže neprináša žiadne výhody ani pridanú hodnotu v dotknutých oblastiach, teda v dvoch oblastiach politiky Únie, ktorých sa tento návrh týka, a ani z inštitucionálneho hľadiska Únie.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  2
               .

               4.1.2.Uplatnenie na tento prípad

               Akt, ktorý sú pracovná skupina pre colné otázky týkajúce sa dopravy a Výbor pre vnútrozemskú dopravu v rámci Európskej hospodárskej komisie Organizácie spojených národov vyzvaní prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 22 návrhu dohovoru.

               Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.

               4.2.2.Uplatnenie na tento prípad

               Pripravovaný akt sleduje ciele a obsahuje zložky v oblasti hraničných kontrol a zahŕňa kontroly cestujúcich a ich dokladov. Mal by preto vychádzať z článku 77 ods. 2 písm. b) ZFEÚ, ktorý sa týka „kontrol, ktorým sú podrobené osoby prekračujúce vonkajšie hranice“.

               Hmotnoprávny základ navrhovaného rozhodnutia preto obsahuje tieto ustanovenia: článok 77 ods. 2 písm. b) ZFEÚ.

               4.3.Záver

               Právnym základom navrhovaného rozhodnutia by mal byť článok 77 ods. 2 písm. b) v spojení s článkom 218 ods. 9 ZFEÚ.

               2018/0315 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v pracovnej skupine pre colné otázky týkajúce sa dopravy v rámci Európskej hospodárskej komisie Organizácie spojených národov a vo Výbore pre vnútrozemskú dopravu v súvislosti s plánovaným prijatím nového Dohovoru o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. b) v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Nový Dohovor Európskej hospodárskej komisie Organizácie spojených národov (EHK OSN) o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici navrhuje Ruská federácia a podporuje ho Organizácia pre spoluprácu železníc (OSŽD).

               (2)Pracovná skupina pre colné otázky týkajúce sa dopravy koná v rámci politík EHK OSN a podlieha všeobecnému dohľadu Výboru pre vnútrozemskú dopravu. Úlohou pracovnej skupiny je iniciovať a realizovať opatrenia zamerané na harmonizáciu a zjednodušenie nariadení, predpisov a dokumentácie týkajúcich sa postupov pri prekračovaní hraníc pre rôzne druhy vnútrozemskej dopravy.

               (3)Pracovná skupina EHK OSN pre colné otázky týkajúce sa dopravy na svojom 149. zasadnutí 12. až 14. júna 2018 alebo na nasledujúcom zasadnutí prijme rozhodnutie o schválení navrhovaného Dohovoru o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici, a o jeho postúpení Výboru pre vnútrozemskú dopravu na formálne schválenie.

               (4)Únia je v pracovnej skupine EHK OSN pre colné otázky týkajúce sa dopravy zastúpená 28 členskými štátmi Únie, ktorí sú členmi s hlasovacím právom. V záležitostiach výlučnej právomoci vyjadruje pozíciu EÚ Komisia v mene Únie a jej členských štátov.

               (5)V závislosti od osobitných okolností a v záujme jednotného vonkajšieho zastúpenia Únie a jej členských štátov môže Komisia viesť rokovania zahŕňajúce právomoci Únie aj záležitosti, v ktorých členské štáty právomoci na Úniu nepreniesli.

               (6)Je vhodné stanoviť pozíciu, ktorá sa má zaujať v mene Únie v pracovnej skupine EHK OSN pre colné otázky týkajúce sa dopravy a Výboru pre vnútrozemskú dopravu, keďže navrhovaný dohovor sa týka prvkov súvisiacich s vízovými formalitami, ktoré spadajú do právomoci Únie.

               (7)Dohovor obsahuje všeobecné ustanovenia o tom, ako organizovať hraničné kontroly osobných vlakov. Možno ich vnímať ako základ pre všetky viacstranné a dvojstranné dohody, pričom bez nich by žiaden z prvkov, na ktoré sa dohovor vzťahuje, nemohol fungovať.

               (8)V prípade členských štátov Únie takéto dvojstranné dohody možno uzavrieť aj bez navrhovaného dohovoru. Zdá sa, že v prípade Ruska a niektorých ďalších krajín zastúpených v OSŽD si právny rámec vyžaduje takýto dohovor, aby bolo možné ľahšie uzatvárať mnohostranné a dvojstranné dohody.

               (9)Navrhovaný dohovor podľa všetkého v podstate nemá pre členské štáty Únie ani kladné ani záporné účinky. Únia preto navrhovaný dohovor nepodporí, ale nemá ani dôvod brániť jeho prijatiu.

               (10)Hoci sa nezdá, že by bolo v záujme Únie pristúpiť k navrhovanému dohovoru, v súlade s jej všeobecnou politikou o inštitucionálnych aspektoch by každý nový medzinárodný dohovor mal obsahovať doložku umožňujúcu účasť organizácií regionálnej hospodárskej integrácie. Navrhovaný dohovor neobsahuje doložku, ktorá by Únii umožňovala pristúpiť k dohovoru.

               (11)Pozícia Únie v pracovnej skupine EHK OSN pre colné otázky týkajúce sa dopravy by preto mala byť neutrálna, ak sa do návrhu vloží doložka umožňujúca účasť organizácií regionálnej hospodárskej integrácie. V takom prípade by sa Únia mala zdržať hlasovania. V opačnom prípade by mala Únia hlasovať proti prijatiu navrhovaného dohovoru.

               (12)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a ZFEÚ, Dánsko týmto rozhodnutím nie je viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (13)Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov k vykonávaniu, uplatňovaniu a rozvoju schengenského acquis
                  3
               , ktoré patria do oblasti uvedenej v článku 1 bode A rozhodnutia Rady 1999/437/ES
                  4
               .

               (14)Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  5
               , ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2008/146/ES
                  6
               .

               (15)Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  7
               , ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2011/350/EÚ
                  8
               .

               (16)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  9
               ; Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (17)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  10
               ; Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (18)Pokiaľ ide o Cyprus, Bulharsko, Rumunsko a Chorvátsko, ustanovenia tohto rozhodnutia predstavujú ustanovenia, ktoré sú založené na schengenskom acquis alebo s ním inak súvisia v zmysle článku 3 ods. 2 aktu o pristúpení z roku 2003
                  11
               , článku 4 ods. 2 aktu o pristúpení z roku 2005
                  12
                resp. článku 4 ods. 2 aktu o pristúpení z roku 2011
                  13
               ,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na zasadnutiach pracovnej skupiny EHK OSN pre colné otázky týkajúce sa dopravy a vo Výbore pre vnútrozemskú dopravu v súvislosti s navrhovaným novým Dohovorom EHK OSN o zjednodušení postupov prekračovania hraníc pri preprave cestujúcich, batožiny a zásielok batožiny v medzinárodnej doprave po železnici, je takáto:

               Pozícia Únie k návrhu dohovoru je zdržať sa hlasovania, ak sa doň vloží doložka umožňujúca účasť organizácií regionálnej hospodárskej integrácie. Ak sa doň takáto doložka nevloží, členské štáty Únie hlasujú proti.

               Článok 2

               Pozíciu uvedenú v článku 1 vyjadria členské štáty Únie, ktoré sú členmi pracovnej skupiny EHK OSN pre colné otázky týkajúce sa dopravy a Výboru pre vnútrozemskú dopravu konajúce spoločne.

               Článok 3

               Toto rozhodnutie je určené Komisii a členským štátom.

               V Bruseli

                     Za Radu

                     predseda

                     (1)

                        Dohovor podpísalo, ale neratifikovalo.

                     (2)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (3)

                        Ú. v. ES L 176, 10.7.1999, s. 36.

                     (4)

                        Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).

                     (5)

                        Ú. v. EÚ L 53, 27.2.2008, s. 52.

                     (6)

                        Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

                     (7)

                        Ú. v. EÚ L 160, 18.6.2011, s. 21.

                     (8)

                        Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).

                     (9)

                        Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (10)

                        Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (11)

                        Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

                     (12)

                        Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia (Ú. v. EÚ L 157, 21.6.2005, s. 203).

                     (13)

                        Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (Ú. v. EÚ L 112, 24.4.2012, s. 21).


               EURÓPSKA KOMISIA
            V Bruseli7. 9. 2018
            COM(2018) 622 final
            2018/0324(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie k pristúpeniu Austrálie k Dohode o vládnom obstarávaní
            (Text s významom pre EHP)

               DÔVODOVÁ SPRÁVA

               1. Predmet návrhu

               Tento návrh sa týka rozhodnutia stanovujúceho pozíciu, ktorá sa má prijať v mene Únie vo Výbore pre vládne obstarávanie v súvislosti s plánovaným prijatím rozhodnutia Výboru pre pristúpenie Austrálie k Dohode o vládnom obstarávaní.

               2. Kontext návrhu

               2.1.Dohoda o vládnom obstarávaní

               Dohoda o vládnom obstarávaní („dohoda“) je viacstranná dohoda v rámci WTO, ktorej cieľom je vzájomne otvoriť trhy verejného obstarávania medzi jej zmluvnými stranami. Revidované znenie dohody nadobudlo platnosť 6. apríla 2014.

               Európska únia je zmluvnou stranou tejto dohody.

               Austrália požiadala 2. júna 2015 o pristúpenie k dohode. V dňoch 30. septembra 2016 a 2. júna 2017 predložila revidované ponuky týkajúce sa rozsahu pôsobnosti.

               Komisia dohodla v mene Únie celý rad záväzkov týkajúcich sa otvorenia trhu, ktoré ponúkla Austrália, a to tak v rámci dvojstranných rokovaní, ako aj v rámci Výboru pre vládne obstarávanie.

               Austrália následne 7. marca 2018 predložila Výboru pre vládne obstarávanie konečnú ponuku. Zhrnutie konečnej ponuky Austrálie a jej posúdenie Komisiou sú uvedené ďalej v texte.

               Toto rozhodnutie umožňuje Komisii vyjadriť v mene Európskej únie pozíciu k pristúpeniu Austrálie v rámci Výboru pre vládne obstarávanie.

               2.2.Výbor pre vládne obstarávanie

               Výbor pre vládne obstarávanie bol zriadený na účely správy vykonávania dohody. Je zložený zo zástupcov všetkých zmluvných strán, ako aj členov WTO a medzivládnych organizácií so štatútom pozorovateľa.

               Výbor sa stretáva pravidelne, približne štyrikrát ročne, aby zmluvným stranám umožnil konzultovať akékoľvek záležitosti týkajúce sa vykonávania a fungovania dohody alebo plnenia jej cieľov. Vykonáva aj ďalšie povinnosti, ktoré mu zmluvné strany môžu určiť.

               Výbor každoročne informuje Generálnu radu WTO o svojich činnostiach a vývoji v oblasti vykonávania dohody a jej fungovania.

               Európska únia je – rovnako ako všetky ostatné zmluvné strany – členom výboru, kde ju zastupuje Komisia.

               2.3.Pripravovaný akt Výboru pre vládne obstarávanie

               Komisia 27. júna 2018 počas neformálneho zasadnutia Výboru pre vládne obstarávanie vyjadrila v zásade súhlas Európskej únie s pristúpením Austrálie k Dohode o vládnom obstarávaní, ktorá podlieha podmienkam Európskej únie v súvislosti s pristúpením Austrálie.

               Výbor pre vládne obstarávanie má 17. októbra 2018 počas svojho formálneho zasadnutia prijať rozhodnutie týkajúce sa pristúpenia Austrálie k Dohode o vládnom obstarávaní („pripravovaný akt“).

               Účelom pripravovaného aktu je prijať pristúpenie Austrálie k Dohode o vládnom obstarávaní v súlade s článkom XXII ods. 2 dohody.

               Prijatie tohto rozhodnutia bude podliehať príslušným vnútorným postupom zmluvných strán. V článku XXII dohody sa stanovuje, že „ktorýkoľvek člen WTO môže pristúpiť k tejto dohode za podmienok dohodnutých medzi týmto členom a zmluvnými stranami, pričom tieto podmienky sa stanovia v rozhodnutí Výboru“. Pristúpenie sa uskutoční tak, že u generálneho riaditeľa WTO sa uloží listina o pristúpení, v ktorej sú stanovené takto dohodnuté podmienky. Táto dohoda nadobúda pre pristupujúceho člena platnosť v tridsiaty deň po uložení listiny o pristúpení.

               3.Pozícia, ktorá sa má prijať v mene Únie

                Konečná ponuka Austrálie

               Záväzky týkajúce sa prístupu na trh (zahrnuté subjekty, tovar, služby a stavebné služby)

               Prahové hodnoty

               Austrália uplatňuje v prílohe 1 prahové hodnoty, ktoré zmluvné strany dohody bežne uplatňujú na tovar, služby a stavebné služby. V prílohe 2 však Austrália pre tovar a služby predpokladá vyššiu prahovú hodnotu (355,000 SDR), než je prahová hodnota EÚ (200,000 SDR). V prílohe 3 sú prahové hodnoty pre tovar a služby v súlade s prahovými hodnotami EÚ (400,000 SDR), Austrália však uvádza subjekty, ktoré zodpovedajú verejnoprávnym inštitúciám v prílohe 3, zatiaľ čo v prípade EÚ sú tieto subjekty uvedené v prílohe 2 s nižšou prahovou hodnotou.

               Subjekty

               V prílohe 1 („Subjekty ústrednej štátnej správy“) Austrália uvádza vyčerpávajúci zoznam zahŕňajúci subjekty ústrednej štátnej správy, k obstarávaniu ktorých majú zmluvné strany dohody prístup. Pokrytie je úplné. Príloha 1 obsahuje štyri poznámky. V poznámke 1 sa uvádza, že táto dohoda sa vzťahuje len na tie subjekty, ktoré sú v tejto prílohe uvedené (vrátane úradu v rámci subjektu uvedeného v zozname). V poznámke 2 sa uvádza, že táto dohoda sa nevzťahuje na obstarávanie motorových vozidiel žiadnym zo subjektov uvedených v tejto prílohe. Táto poznámka sa však postupne zruší a uplatňuje sa len do 1. januára 2019. V poznámke 3 sa uvádza, že táto dohoda sa nevzťahuje na obstarávanie zo strany právneho zástupcu austrálskej vlády alebo v jeho mene. Poznámka 4 sa týka obstarávania ministerstva obrany.

               V prílohe 2 („Subjekty štátnej správy na nižšej úrovni“) sa rozsah pôsobnosti Austrálie obmedzuje na vládne subjekty štátov a teritórií. Nižšie úrovne, ako napríklad mestá, nie sú zahrnuté. Verejné služby, železnice a iné oblasti súvisiace s dopravou (napríklad výstavba ciest a prístavy) spadajú do zodpovednosti štátov a teritórií. V prílohe 2 sa však ponúka len obmedzený počet subjektov (najmä v oblasti dopravy). V niektorých odpovediach Austrálie sa uvádza, že tieto subjekty pôsobia na komerčnom základe, alebo že sú privatizované. Prahové hodnoty pre tovar a služby sú vyššie (355 000 SDR), než je prahová hodnota EÚ (200 000 SDR).

               Výhrada týkajúca sa motorových vozidiel sa naďalej uvádza v poznámke pre Teritórium hlavného mesta Austrálie, Nový Južný Wales, Queensland, Južnú Austráliu a Viktóriu. Zvyšné tri teritóriá túto poznámku neobsahujú. V prílohe 2 sú uvedené aj niektoré ďalšie obmedzené poznámky týkajúce sa určitých teritórií.

               V prílohe 3 („ Iné subjekty“) Austrália ponúka 26 subjektov. Je to pomerne štandardný zoznam, ktorý Austrália ponúka vo svojich dohodách o voľnom obchode. Prahové hodnoty pre tovar a služby sú v súlade s prahovými hodnotami EÚ (400 000 SDR), Austrália však uvádza subjekty, ktoré zodpovedajú verejnoprávnym inštitúciám vo svojej prílohe 3, zatiaľ čo v prípade EÚ sú tieto subjekty uvedené v prílohe 2 s nižšou prahovou hodnotou.

               Vládne podniky sa zdajú porovnateľné s verejnými podnikmi EÚ, ktoré EÚ ponúka v prílohe 3, ak pôsobia v sektoroch verejnoprospešných služieb vôd, elektrickej energie, prístavov a letísk, mestskej dopravy a železníc (postup založený na vymedzení pojmu). Vládne podniky pôsobiace v sektore verejnoprávnych služieb nie sú zahrnuté.

               Tovar

               Austrália navrhuje negatívny zoznam tovaru. Austrália sa zaväzuje, že zahrnutými subjektmi pokryje obstarávanie všetkého tovaru, okrem niekoľkých veľmi špecifických výnimiek (obstarávanie krvi a krvných produktov vrátane derivátov plazmy).

               Služby

               Austrália navrhuje negatívny zoznam služieb. Austrália ponúka veľmi široký rozsah služieb, čo znamená, že zahrnuté budú všetky služby poskytované subjektmi, na ktoré sa vzťahuje dohoda, okrem niekoľkých veľmi špecifických výnimiek (obstarávanie služieb frakcionácie plazmy; vládne reklamné služby; zdravotnícke služby a služby sociálnej starostlivosti, služby výskumu a vývoja). V poznámke o reciprocite sa uvádza, že zmluvným stranám dohody sa ponúkajú len služby, ktoré poskytujú iné zmluvné strany dohody.

               Stavebné služby

               Austrália navrhla negatívny zoznam pre stavebníctvo. Austrália ponúka všetky stavebné služby v časti 51 ústrednej klasifikácie produkcie (CPC Prov.) a v rámci systému klasifikácie WTO – MTN.GNS/W/120, ktoré obstarávajú subjekty uvedené v prílohách 1, 2 a 3, tak, ako ich zmluvné strany dohody bežne ponúkajú.

               Všeobecné poznámky

               Príloha 7 obsahuje dve všeobecné poznámky zo strany Austrálie. V poznámke 1 sa uvádza, že dohoda sa nevzťahuje na žiadnu formu preferencií v prospech malých a stredných podnikov; opatrenia na ochranu národného bohatstva umeleckej, historickej alebo archeologickej hodnoty; opatrenia v oblasti zdravia a dobrých životných podmienok pôvodného obyvateľstva; obstarávanie tovaru a služieb mimo územia obstarávateľskej zmluvnej strany na spotrebu mimo územia obstarávateľskej zmluvnej strany. V poznámke 2 sa v záujme väčšej istoty uvádza: dohoda sa nevzťahuje na obstarávanie financované grantmi a sponzorstvom poskytovanými subjektmi, ktoré nie sú uvedené v prílohách 1, 2 alebo 3; nevzťahuje sa na obstarávanie uskutočňované obstarávateľským subjektom iného subjektu verejnej správy; žiadne z ustanovení tejto dohody nebráni tomu, aby obstarávateľská zmluvná strana, alebo jej obstarávateľské subjekty pripravovali, prijímali alebo uplatňovali technické špecifikácie potrebné na ochranu citlivých vládnych informácií vrátane špecifikácií, ktoré by mohli ovplyvniť alebo obmedziť uchovávanie, poskytovanie alebo spracúvanie takýchto informácií mimo územia obstarávateľskej zmluvnej strany a obstarávateľský subjekt môže použiť obmedzené postupy obstarávania v prípade nevyžiadaných inovačných návrhov podľa článku XIII ods. 1.

               Právne predpisy Austrálie

               Právne predpisy Austrálie v oblasti vládneho obstarávania upraveného touto dohodou sa zdajú nediskriminačné. Podľa austrálskych pravidiel obstarávania (Australian Commonwealth Procurement Rules) je jej rámec pre vládne obstarávanie nediskriminačný. Na základe austrálskych pravidiel obstarávania sa musí so všetkými potenciálnymi dodávateľmi pre verejnú správu zaobchádzať spravodlivo podľa ich obchodných, právnych, technických a finančných schopností a nesmú byť diskriminovaní vzhľadom na svoju veľkosť, stupeň zahraničnej účasti alebo vlastníctva, miesto alebo pôvod ich tovaru a služieb. Právne predpisy Austrálie o vládnom obstarávaní sa zdajú otvorené, transparentné a nediskriminačné, čo je v súlade s požiadavkami dohody. Konečná ponuka Austrálie však v prílohe 7 obsahuje rozsiahle vylúčenie akejkoľvek formy preferencií v prospech malých a stredných podnikov, ktoré treba riešiť v rámci výhrad EÚ voči Austrálii a zohľadniť v zozname EÚ v dodatku I.

               Posúdenie ponuky Austrálie zo strany Komisie

               Austrália široko otvára svoj trh verejného obstarávania pre všetky zmluvné strany dohody, keďže jej ponuka je z hľadiska subjektov, tovaru, služieb, ako aj stavebných služieb a nediskriminačných právnych predpisov veľmi rozsiahla. Austrália okrem toho voči žiadnej zmluvnej strane dohody neuplatňuje žiadne zvláštne obmedzenia. Vzhľadom na skutočnosť, že rozsah pôsobnosti dohody vo vzťahu k Austrálii je síce značný, ale nie je úplný, by však bolo vhodné zaviesť určité osobitné obmedzenia alebo výnimky z prístupu Austrálie na trh verejného obstarávania Únie, tak ako to EÚ urobila už v minulosti vo vzťahu k zmluvným stranám dohody, ktoré svoje trhy verejného obstarávania otvorili iba čiastočne.

               V zozname EÚ v dodatku I sa zohľadnia tieto osobitné obmedzenia, ktoré budú súčasťou podmienok pristúpenia Austrálie k dohode a ktoré má prijať Výbor pre vládne obstarávanie:

               ·Príloha 1 ods. 2 (verejní obstarávatelia na úrovni ústrednej štátnej správy členských štátov EÚ), bod 3:

               Austrália sa doplní do zoznamu zmluvných strán dohody, ktoré majú prístup k obstarávaniu menšieho počtu verejných obstarávateľov na úrovni ústrednej štátnej správy ako zvyšok zmluvných strán dohody.

               ·Príloha 1, poznámky k prílohe 1, poznámka 2:

               Vzhľadom na všeobecnú poznámku Austrálie, ktorou sa z dohody vylučujú preferencie pre MSP, zavedie EÚ výhradu na jej riešenie. Austrália bude spolu s Japonskom, Kóreou a USA uvedená v zozname krajín v poznámke 2 poznámok k prílohe 1 k dodatku I, Záväzky Európskej únie. Ustanovenia článkov XVIII sa preto nebudú uplatňovať na dodávateľov a poskytovateľov služieb z Austrálie pri súťaži o udelenie zmlúv MSP iných zmluvných strán ako Japonska, Kórey, USA a Austrálie, až kým EÚ neskonštatuje, že Austrália už viac neuplatňuje diskriminačné opatrenia v prospech určitých domácich malých a menšinových podnikov.

               ·Príloha 2, poznámky k prílohe 2, poznámka 1:

               Vzhľadom na obmedzený rozsah pôsobnosti Austrálie v rámci prílohy 2 ponúkne EÚ Austrálii verejné obstarávanie zo strany miestnych verejných obstarávateľov (administratívne jednotky v rámci NUTS 1). Pokiaľ ide o správne jednotky v rámci NUTS 2 a NUTS 3 v nariadení 1059/2003 (v znení zmien) v súvislosti s tovarom, službami, dodávateľmi a poskytovateľmi služieb z Austrálie, obstarávanie verejnými obstarávateľmi administratívnych jednotiek v rámci NUTS 2 a 3 sa Austrálii neponúkne.

               ·Príloha 2, poznámky k prílohe 2, poznámka 1:

               Vzhľadom na to, že prahová hodnota Austrálie pre tovar a služby poskytované regionálnymi a miestnymi subjektmi v prílohe 2 (355 000 SDR), resp. pre verejnoprávne inštitúcie, na ktoré sa vzťahuje príloha 3 (400 000 SDR) je vyššia ako prahová hodnota EÚ podľa dohody GPA (200 000 SDR), EÚ predloží výhradu týkajúcu sa obstarávania od 200 000 SDR do 355 000 SDR regionálnymi verejnými obstarávateľmi a od 200 000 SDR do 400 000 SDR pre verejnoprávne inštitúcie, na ktoré sa vzťahuje príloha 2 k dodatku I Záväzky Európskej únie, pokiaľ ide o tovar a služby a dodávateľov a poskytovateľov služieb z Austrálie.

               ·Príloha 2, poznámky k prílohe 2, poznámka 1:

               Vzhľadom na výhradu týkajúcu sa motorových vozidiel uvedenú v poznámke pre Teritórium hlavného mesta Austrálie, Nový Južný Wales, Queensland, Južnú Austráliu a Viktóriu predloží EÚ výhradu týkajúcu sa obstarávania motorových vozidiel a komponentov pre motorové vozidlá uskutočňovaného obstarávateľskými subjektmi, na ktoré sa vzťahuje príloha 2, pričom sa uvedú osobitné kapitoly kombinovanej nomenklatúry (KN) (konkrétne pre motorové vozidlá: 8702, 8703, 8704, 8705, 8711, 8713; pre komponenty pre motorové vozidlá: 870600, 8707, 8708, 8714, 8716).

               ·Príloha 2, poznámky k prílohe 2, poznámka 2:

               Vzhľadom na všeobecnú poznámku Austrálie, ktorou sa z dohody vylučujú preferencie pre MSP, zavedie EÚ výhradu na jej riešenie. Austrália bude spolu s Japonskom, Kóreou a USA uvedená v zozname krajín v poznámke 2 poznámok k prílohe 2 k dodatku I, Záväzky Európskej únie. Ustanovenia článkov XVIII sa preto nebudú uplatňovať na dodávateľov a poskytovateľov služieb z Austrálie pri súťaži o udelenie zmlúv MSP iných zmluvných strán ako Japonska, Kórey, USA a Austrálie, až kým EÚ neskonštatuje, že Austrália už viac neuplatňuje diskriminačné opatrenia v prospech určitých domácich malých a menšinových podnikov.

               ·Príloha 3, poznámky k prílohe 3, poznámka 6:

               Vo vzťahu k subjektom štátnej správy na nižšej úrovni bude Austrálii ponúknutý obmedzenejší rozsah pôsobnosti. EÚ neponúkne Austrálii obstarávanie zo strany subjektov pôsobiacich v týchto sektoroch: i) výroba, preprava alebo distribúcia pitnej vody, na ktoré sa vzťahuje táto príloha; ii) výroba, preprava alebo distribúcia elektrickej energie, na ktoré sa vzťahuje táto príloha; iii) letiskové zariadenia, na ktoré sa vzťahuje táto príloha; iv) námorné alebo vnútrozemské prístavné alebo iné terminálové zariadenia, na ktoré sa vzťahuje táto príloha; v) služby mestskej železničnej, električkovej, trolejbusovej alebo autobusovej dopravy, na ktoré sa vzťahuje táto príloha; a vi) železničná doprava, na ktorú sa vzťahuje táto príloha, v súvislosti s dodávkami, službami, dodávateľmi a poskytovateľmi služieb z Austrálie. Pozri poznámku 6 poznámok k prílohe 3 k dodatku I, Záväzky Európskej únie.

               Ak by niektorá iná zmluvná strana dohody do svojho rozsahu pôsobnosti vo vzťahu k Austrálii zahrnula osobitné výnimky, tieto výnimky by sa tiež zahrnuli do rozhodnutia Výboru pre vládne obstarávanie o podmienkach pristúpenia Austrálie. Treba však poznamenať, že žiadne takéto obmedzenia alebo výnimky z rozsahu pôsobnosti jednej zo zmluvných strán dohody v osobitnom vzťahu k Austrálii by nemali vplyv na konečnú ponuku Austrálie uvedenú vyššie, ani na navrhované osobitné výhrady EÚ, či rozsah pôsobnosti vzájomne dohodnutý súčasnými zmluvnými stranami dohody.

               Odporúčanie

               Očakáva sa, že pristúpenie Austrálie k dohode veľmi pozitívne prispeje k ďalšiemu medzinárodnému otvoreniu trhov verejného obstarávania, a to tým, že sa ním zvýši počet zmluvných strán dohody, a tým sa ďalšie krajiny povzbudia k tomu, aby pristúpili k dohode. Komisia odporúča prijať ponuku Austrálie s uvedenými výhradami z rozsahu pôsobnosti Únie vo vzťahu k Austrálii.

               Preto sa navrhuje, aby Komisia bola poverená vyjadriť vo Výbore pre vládne obstarávanie pozíciu Únie, ktorá spočíva v súhlase s pristúpením Austrálie s výhradou vyššie uvedených obmedzení a mala by sa zohľadniť v rozhodnutí Výboru pre vládne obstarávanie o podmienkach pristúpenia Austrálie ku GPA.

               4.Právny základ

               4.1.Procesnoprávny základ

               4.1.1. Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2. Uplatnenie na tento prípad

               Výbor pre vládne obstarávanie je orgán zriadený dohodou, konkrétne Dohodou o vládnom obstarávaní.

               Akt, ktorý má Výbor pre vládne obstarávanie prijať, predstavuje akt s právnymi účinkami.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2. Hmotnoprávny základ

               4.2.1. Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje viaceré ciele alebo obsahuje viaceré zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo ďalšie ciele alebo ďalšie zložky sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2. Uplatnenie na tento prípad

               Hlavný cieľ a obsah plánovaného aktu sa týkajú spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ZFEÚ.

               4.3. Záver

               Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               5.
                     Uverejnenie pripravovaného aktu

               Keďže aktom Výboru pre vládne obstarávanie sa zmení dohoda o vládnom obstarávaní, je vhodné ho po prijatí uverejniť v Úradnom vestníku Európskej únie.

               2018/0324 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie k pristúpeniu Austrálie k Dohode o vládnom obstarávaní

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Austrália 2. júna 2015 predložila žiadosť o pristúpenie k Dohode o vládnom obstarávaní (Agreement on Government Procurement, „dohoda GPA“).

               (2)Záväzky Austrálie v súvislosti s rozsahom pôsobnosti sú stanovené v jej konečnej ponuke predloženej zmluvným stranám dohody GPA 7. marca 2018.

               (3)Napriek tomu, že ponuka Austrálie má široký záber, nevzťahuje sa na celý rozsah pôsobnosti. Je preto vhodné zaviesť určité výnimky z rozsahu pôsobnosti Únie, ktoré sa budú konkrétne vzťahovať na Austráliu. Tieto osobitné výnimky, uvedené v prílohe k tomuto rozhodnutiu, sa stanú súčasťou podmienok pristúpenia Austrálie k dohode GPA a zohľadnia sa v rozhodnutí Výboru pre vládne obstarávanie („Výbor GPA“) o pristúpení Austrálie.

               (4)Očakáva sa, že pristúpenie Austrálie ku GPA pozitívne prispeje k ďalšiemu medzinárodnému otváraniu sa trhov verejného obstarávania.

               (5)V článku XXII ods. 2 GPA sa stanovuje, že ktorýkoľvek člen WTO môže pristúpiť ku GPA za podmienok dohodnutých medzi týmto členom a zmluvnými stranami, pričom tieto podmienky sa stanovia v rozhodnutí výboru GPA.

               (6)Preto je potrebné stanoviť pozíciu, ktorá sa má v súvislosti s pristúpením Austrálie zaujať v mene Únie vo výbore GPA,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore pre vládne obstarávanie, je schváliť pristúpenie Austrálie k Dohode o vládnom obstarávaní, s výhradou osobitných podmienok pristúpenia stanovených v prílohe k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

    ---documentbreak---

               EURÓPSKA KOMISIA
            V Bruseli7. 9. 2018
            COM(2018) 622 final
            PRÍLOHA
            k
            návrhu rozhodnutia Rady,
            ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie k pristúpeniu Austrálie k Dohode o vládnom obstarávaní

               PRÍLOHA

               PODMIENKY PRISTÚPENIA AUSTRÁLIE K DOHODE O VLÁDNOM OBSTARÁVANÍ STANOVENÉ EÚ

               Po pristúpení Austrálie k Dohode o vládnom obstarávaní:

               – oddiel 2 bod 3 („Verejní obstarávatelia ústrednej štátnej správy členských štátov EÚ“) prílohy 1 k dodatku I Európskej únie bude znieť takto:

               „3.
                     Pre tovar, služby, dodávateľov a poskytovateľov služieb zo Spojených štátov; Kanady; Japonska; Hongkongu, Číny; Singapuru; Kórey; Arménska; samostatného colného územia Taiwan, Penghu, Kinmen a Matsu, Nového Zélandu a Austrálie obstarávanie týmito verejnými obstarávateľmi ústrednej štátnej správy, pokiaľ nie sú označení hviezdičkou.“

               – Poznámka 2 poznámok k prílohe 1 k dodatku I, Záväzky Európskej únie sa upravuje takto:

               „2.
                     Ustanovenia článku XVIII sa nevzťahujú na dodávateľov a poskytovateľov služieb z Japonska, Kórey a USA a Austrálie pri súťaži o udelenie zmlúv dodávateľovi alebo poskytovateľovi služieb zmluvných strán, iných než sú tie, ktoré sú uvedené, ktoré sú malými alebo strednými podnikmi podľa príslušných ustanovení práva EÚ, až kým EÚ neskonštatuje, že už viac neuplatňujú diskriminačné opatrenia v prospech určitých domácich malých a menšinových podnikov.“

               Po pristúpení Austrálie k Dohode o vládnom obstarávaní:

               – Poznámka 1 poznámok k prílohe 2 k dodatku I, Záväzky Európskej únie zahŕňa tieto body, ktoré nasledujú po bode g:

               „h)
                     obstarávanie uskutočňované regionálnymi a miestnymi verejnými obstarávateľmi [verejní obstarávatelia administratívnych jednotiek na úrovni NUTS 2 a 3 a menších administratívnych jednotiek, ako sú uvedené v nariadení (ES) č. 1059/2003 (v znení zmien)] v súvislosti s tovarom, službami, dodávateľmi a poskytovateľmi služieb z Austrálie;

               i)
                     obstarávanie od 200 000 SDR do 355 000 SDR uskutočňované regionálnymi verejnými obstarávateľmi a od 200 000 SDR do 400 000 SDR pre verejnoprávne inštitúcie, na ktoré sa vzťahuje táto príloha, pokiaľ ide o tovar a služby pre dodávateľov a poskytovateľov služieb z Austrálie;

               j)
                     obstarávanie uskutočňované obstarávateľskými subjektmi, na ktoré sa vzťahuje táto príloha, pokiaľ ide o:

               i)motorové vozidlá opísané v kapitolách kombinovanej nomenklatúry (KN) uvedených nižšie:

               8702
                     Motorové vozidlá na dopravu desiatich alebo viacerých osôb, vrátane vodiča

               8703
                     Osobné automobily a ostatné motorové vozidlá konštruované hlavne na prepravu osôb (vozidlá iné ako sú uvedené v položke 8702), vrátane osobných dodávkových a pretekárskych automobilov

               8704
                     Motorové vozidlá na nákladnú dopravu

               8705
                     Motorové vozidlá na osobitné účely, iné ako tie, ktoré sú konštruované hlavne na osobnú alebo na nákladnú dopravu (napríklad vyslobodzovacie automobily, žeriavové nákladné automobily, požiarne automobily, nákladné automobily s miešačkou na betón, zametacie automobily, kropiace automobily, pojazdné dielne, pojazdné rádiologické stanice)

               8711
                     Motocykle (vrátane mopedov) a bicykle s pomocným motorom, tiež s prívesným vozíkom; prívesné vozíky

               8713
                     Vozíky pre telesne postihnuté osoby, tiež motorizované alebo s iným mechanickým pohonom

               ii)komponenty pre motorové vozidlá opísané v kapitolách kombinovanej nomenklatúry (KN) uvedených nižšie:

               8706 00
                     Podvozky (chassis) s motorom, pre motorové vozidlá položiek 8701 až 8705

               8707
                     Karosérie (vrátane kabín pre vodičov), pre motorové vozidlá položiek 8701 až 8705

               8708
                     Časti, súčasti a príslušenstvo motorových vozidiel položiek 8701 až 8705

               8714
                     Časti, súčasti a príslušenstvo vozidiel položiek 8711 až 8713

               8716
                     Prívesy a návesy; iné vozidlá, bez mechanického pohonu; ich časti a súčasti

                v súvislosti s dodávateľmi a poskytovateľmi služieb z Austrálie.“

               – Poznámka 2 poznámok k prílohe 2 k dodatku I, Záväzky Európskej únie sa upravuje takto:

               „2.
                     Ustanovenia článku XVIII sa nevzťahujú na dodávateľov a poskytovateľov služieb z Japonska, Kórey a USA a Austrálie pri súťaži o udelenie zmlúv dodávateľovi alebo poskytovateľovi služieb zmluvných strán, iných než sú tie, ktoré sú uvedené, ktoré sú malými alebo strednými podnikmi podľa príslušných ustanovení práva EÚ, až kým EÚ neskonštatuje, že už viac neuplatňujú diskriminačné opatrenia v prospech určitých domácich malých a menšinových podnikov.“

               Po pristúpení Austrálie k Dohode o vládnom obstarávaní poznámka 6 poznámok k prílohe 3 k dodatku I Európskej únie zahŕňa tieto písmená, ktoré nasledujú po písmene r):

               „s)
                     obstarávanie uskutočňované obstarávateľskými subjektmi, ktoré pôsobia v týchto oblastiach:

               i)výroba, preprava alebo distribúcia pitnej vody, na ktoré sa vzťahuje táto príloha;

               ii)výroba, preprava alebo distribúcia elektrickej energie, na ktoré sa vzťahuje táto príloha;

               iii)letiskové zariadenia, na ktoré sa vzťahuje táto príloha;

               iv)námorné alebo vnútrozemské prístavné alebo iné terminálové zariadenia, na ktoré sa vzťahuje táto príloha;

               v)služby mestskej železničnej, električkovej, trolejbusovej alebo autobusovej dopravy, na ktoré sa vzťahuje táto príloha a

               vi)železničná doprava, na ktorú sa vzťahuje táto príloha;

               v súvislosti s dodávateľmi a poskytovateľmi služieb z Austrálie.“